cyanic-selkie/wikianc huggingface dataset:
הוקי קרח בישראל
ישראלים בדראפט ה-NHL
השחקן הישראלי מקס בירבראייר נבחר בדראפט ה-NHL בשנת 2000 במקום ה-67, על ידי ניו ג'רזי דווילס, והפך בכך לישראלי הראשון שנבחר בדראפט ה-NHL. עם זאת, הוא לא זכה לשחק ב-NHL, ולאחר מספר עונות בליגות משניות בצפון אמריקה עבר לשחק באירופה. ב-2019, לאחר קריירה מקצוענית ארוכה, הודיע בירבראייר על פרישתו ממשחק פעיל – אך ב-2023 חזר מפרישה ומשחק כיום בליגה השנייה בבריטניה.
איתן וורק, יהודי קנדי בעל אזרחות ישראלית, נבחר בדראפט ה-NHL בשנת 2009 במקום ה-47 על ידי ניו יורק ריינג'רס, והפך לישראלי השני הנבחר בדראפט. וורק לא הוחתם על ידי הריינג'רס, ושיחק מאז בחירתו ב-Ontario Hockey League, אחת מהליגות העיקריות לצעירים עד גיל 20 בקנדה. ב-8 במאי 2011 הועברו הזכויות על וורק לפיניקס קויוטיס, שהחתימה אותו ב-19 במאי. וורק לא הצליח להגיע לסגל הקבוצה, והועבר לקבוצה-בת שלה מהליגה המשנית AHL. נכון לעונת 2022/23 משחק וורק בליגה הצ'כית. לפני כן, בעקבות ארבע עונות בהן שיחק בליגת ה-KHL בקבוצה הסינית הכוכב האדום קונלון, התאזרח וורק בסין, ותחת השם ויי רויקה הצטרף לנבחרת סין ושיחק במדיה באולימפיאדת בייג'ינג (2022).
הידידים הקנדיים של ההוקי הישראלי
בדצמבר 2017, הארגון אסף ושלח מאות רצועות ג'וק לישראל.
הטריניום הליברלי
הטריניום הליברלי (בספרדית: Trienio Liberal) או שלוש השנים הליברליות הייתה תקופה של שלוש שנים בהיסטוריה המודרנית של ספרד בין 1820 ל-1823, כאשר ממשלה ליברלית שלטה בספרד לאחר מרד צבאי בינואר 1820 על ידי לוטננט קולונל רפאל דל רייגו נגד שלטונו האבסולוטי של פרננדו השביעי.
זה הסתיים ב-1823 כאשר, באישור מלכי אירופה, פלש צבא צרפתי לספרד והחזיר את כוחו המוחלט של המלך. פלישה זו ידועה בצרפת בשם "המשלחת הספרדית" (expédition d’Espagne) ובספרד בתור "מאה אלף בני לואי הקדוש".
המהפכה של קאבסאס דה סן חואן
המלך פרננדו השביעי עורר אי שקט נרחב, במיוחד בצבא, בכך שסירב לקבל את החוקה הספרדית הליברלית מ-1812. המלך ביקש להחזיר את המושבות הספרדיות ביבשת אמריקה שהתקוממו לאחרונה בהצלחה, וכתוצאה מכך שללו מספרד מקור הכנסה חשוב.
בינואר 1820, חיילים התאספו בקדיס למשלחת לדרום אמריקה, כועסים על שכר מופחת, אוכל גרוע ומגורים קשים, הם פתחו במרד בהנהגתו של רפאל דל רייגו. בהתחייבות לחוקת 1812, הם תפסו את מפקדם.
לאחר מכן, עברו כוחות המורדים לסן פרננדו הסמוכה, שם החלו בהכנות לצעוד לעבר הבירה מדריד.
ממשלה ליברלית
למרות חולשתם היחסית של המורדים, פרננדו קיבל את החוקה ב-9 במרץ 1820, העניק כוח לשרים ליברליים ופתח את מה שמכונה הטריניום הליברלי (el Trienio Liberal), תקופה של שלטון עממי. עם זאת, קונספירציות פוליטיות הן של הימין והן של השמאל התרבו בספרד, כפי שהיה במרבית שאר אירופה. מהפכנים ליברליים הסתערו על ארמון המלך ותפסו את פרננדו השביעי, שהיה אסיר של הקורטס לכל דבר מלבד השם במשך שלוש השנים הבאות ופרש לארנחואס. בבחירות לקורטס חנרלס בשנת 1822 ניצח רפאל דל רייגו. תומכיו של פרננדו התייצבו באורחל, נטלו נשק וכוננו ממשל אבסולוטי, ה-Urgel Regency.
שלוש שנים של שלטון ליברלי (הטריניום הליברלי) לאחר מכן. ממשלה פרוגרסיבית ארגנה מחדש את ספרד ל-52 מחוזות, והיא התכוונה לצמצם את האוטונומיה האזורית שהייתה סימן היכר של הבירוקרטיה הספרדית מאז השלטון ההבסבורגי במאות ה-16 וה-17. ההתנגדות של האזורים המושפעים, בפרט, אראגון, נווארה וקטלוניה, הייתה חלקה באנטיפתיה של המלך לממשלה הליברלית. המדיניות האנטי-קלריקלית של הממשלה הפרוגרסיבית הובילה לחיכוכים עם הכנסייה הקתולית, וניסיונות להביא לתיעוש הרחיקו גילדות סחר ישנות. האינקוויזיציה הספרדית, אשר בוטלה הן על ידי ז'וזף בונפרטה והן על ידי הקורטס של קדיס במהלך הכיבוש הצרפתי, הופסקה שוב על ידי הממשלה, מה שהוביל להאשמות בכך שהיא לא יותר מאשר אפרנסאדוס (פרנקופילים), שרק שש שנים קודם לכן נאלצו לצאת מהארץ.
ליברלים רדיקליים יותר ניסו להתקומם נגד כל רעיון המלוכה, ללא קשר למעט כוחה. ב-1821 הם דוכאו, אך התקרית שימשה להמחשת הקואליציה החלשה שחיברה את הממשלה יחד. בחירתה של ממשלה ליברלית רדיקלית ב-1823 ערערה עוד יותר את יציבות ספרד. הצבא, שנטיותיו הליברליות העלו את הממשלה לשלטון, החל להתנדנד כאשר הכלכלה הספרדית לא השתפרה, ובשנת 1823, היה צורך לדכא מרד במדריד. הישועים, שנאסרו על ידי קרלוס השלישי במאה ה-18, והוחזרו מחדש על ידי פרננדו השביעי לאחר חזרתו לשלטון, נאסרו שוב על ידי הממשלה. במשך תקופת השלטון הליברלי, פרננדו (עדיין ראש המדינה מבחינה טכנית) חי במעצר בית במדריד. קונגרס וינה, שסיים את מלחמות נפוליאון, חנך את "שיטת הקונגרס" כמכשיר ליציבות בינלאומית באירופה. נדחה על ידי "הברית הקדושה" של רוסיה, אוסטריה ופרוסיה בבקשתו לעזרה נגד המהפכנים הליברלים ב-1820, עד 1822, "הקונצרט של אירופה" היה מודאג כל כך מהממשלה הליברלית של ספרד ומקשיחותה המפתיעה, עד שהוא היה מוכן להתערב בשמו של פרננדו.
בשנת 1822 אישר קונגרס ורונה לצרפת להתערב. לואי השמונה עשר, מלך צרפת היה שמח לשים קץ לניסוי הליברלי של ספרד, וצבא ענק, מאה אלף בני לואי הקדוש, נשלח ברחבי הפירנאים באפריל 1823. הצבא הספרדי, גדוש במריבות פנימיות, הפגין התנגדות מועטה לכוח הצרפתי המאורגן היטב, שתפס את מדריד והחזיר את פרננדו למלך אבסולוטי. תקוותם של הליברלים למלחמת עצמאות ספרדית חדשה נכזבה.
בנוגע למדיניות לגבי אמריקה בתקופה האבסולוטית, הממשלה החדשה שינתה דיכוי פוליטי למשא ומתן. שליחת החיילים הוחלפה בנציבים כדי למשוך מנהיגים תומכי עצמאות, שהוזמנו להיכנע לסמכות המלוכה בתמורה להכרה על ידי ספרד. מתוך מחשבה על כך, הממשלה הכריזה על הפסקת אש למשא ומתן עם המורדים עד שהחוקה מ-1812, שלמרבה האירוניה, הוחלפה על ידי מעשיו של פרננדו, התקבלה.
לפי הפסקת האש, ספרד תסיים את הרדיפה ותציע חנינה גורפת למורדים; אחרת, המלחמה תימשך. 11 הנציבים נכשלו, מאחר שהפטריוטים דרשו הכרה בעצמאותם מספרד.
התערבות צרפתית
הברית הקדושה (רוסיה, אוסטריה ופרוסיה) סירבה לבקשתו של פרננדו לעזרה, אך הברית המחומשת (בריטניה, צרפת, רוסיה, פרוסיה ואוסטריה), בקונגרס ורונה באוקטובר 1822, העניקה לצרפת מנדט להתערב ולהחזיר את כוחה של המלוכה הספרדית. ב-22 בינואר 1823 נחתם הסכם סודי בקונגרס ורונה, המתיר לצרפת לפלוש לספרד כדי להחזיר את פרננדו השביעי למלך אבסולוטי. עם הסכם זה מהברית הקדושה, ב-28 בינואר 1823, הודיע לואי השמונה עשר כי "מאה אלף צרפתים מוכנים לצעוד, תוך שהם קוראים לשמו של סן לואי, כדי לשמור על כס המלכות של ספרד עבור נכדו של אנרי הרביעי, מלך צרפת".
בית הספר קשת (מזכרת בתיה)
בית הספר היסודי קשת במזכרת בתיה הוא בית ספר שש שנתי השייך לזרם החינוך הממלכתי המשלב. בשנת 2016 שונה שמו לבית ספר יסודי קשת ע"ש אורי אורבך. בבית הספר, שנוסד בתחילת שנת הלימודים תשס"ז, לומדים בכיתות מעורבות דתיים לאומיים וחילוניים. בכניסת תלמיד לבית הספר, הוא ישויך לקבוצת זהות על פי אמונתו הדתית. הקבוצות קרויות על שם החלוקה בפעילות הבוקר לתפילה ומפגש שיח – קבוצת תפילה וקבוצת מפגש. קבוצות אלה באות לידי ביטוי לא רק בפעילות הבוקר, אלא גם בחלק משיעורי היהדות בבית הספר. בחודש נובמבר של שנת 2020 זכה בית הספר להתקבל לבתי הספר המכילים של עמותת אינקולו.
פרויקטים במסגרת בית הספר
מדי שנה מתקיימים מגוון פרויקטים ואירועים במסגרת בית הספר. הבולטים בהם:
הפרויקטים מיועדים לא רק לתלמידי בית הספר, אלא לכל חברי הקהילה, המשתתפים בארגון ובביצוע.
היסטוריה
בית הספר הוקם ביוזמת קבוצת הורים ממזכרת בתיה, בשיתוף המועצה המקומית ומשרד החינוך. הוא נוסד בתחילת שנת הלימודים תשס"ז. בתחילת דרכו בית הספר היה מורכב מכיתה אחת בתוך בית הספר בן-גוריון במזכרת בתיה, ורק בשנת הלימודים תשס"ט בית הספר הועבר למבנה נפרד והפך לעצמאי. בשנת תשע"ג נוסדה חטיבת הביניים קשת, שמונה, נכון לשנת הלימודים תשע"ה, שלוש כיתות ז'-ט'. בשנת תשע"ט נוסד גם תיכון "קשת", בבנין של חטיבת הביניים. נכון לשנת תשע"ט, ישנם שני מבנים לבית הספר קשת: יסודי ותיכון.
מקצועות היהדות
בית הספר משלב בתוכנית הלימודים לימוד מוגבר של מקצועות יהדות, כאשר חלקם נלמדים בכיתות האם וחלקם בקבוצות הזהות השונות (תפילה/מפגש). בין מקצועות היהדות הנלמדים בבית הספר ישנם תורה, נביאים, תרבות יהודית, מחשבת ישראל, משנה וגמרא.
וילהלם השישי, דוכס בראונשווייג-לינבורג
וילהלם השישי, דוכס בראונשווייג-לינבורג (בגרמנית: Wilhelm VI, Herzog zu Braunschweig und Lüneburg; 4 ביולי 1535 – 20 באוגוסט 1592), היה הדוכס של דוכסות בראונשווייג-לינבורג בין השנים 1559–1592.
ביוגרפיה
וילהלם נולד ב-4 ביולי 1535, לארנסט הראשון, דוכס בראונשווייג-לינבורג ולסופיה ממקלנבורג-שוורין, בתם של היינריך החמישי, דוכס מקלנבורג-שוורין ואורסולה מברנדנבורג.
בשנת 1546 מת אביו ארנסט הראשון, דוכס בראונשווייג-לינבורג, ואחיו פרנץ אוטו, דוכס בראונשווייג-לינבורג ירש את נחלותיו. בשנת 1559 מת פרנץ אוטו, ווילהלם ואחיו היינריך השביעי, דוכס בראונשווייג-לינבורג ירשו את נחלותיו. בשנת 1569 מת אחיו היינריך השלישי ללא יורשים, ווילהלם שלט מעתה לבדו בדוכסות. וילהלם ערך רפורמות בדוכסות, ושיפר את המסחר ומערכת המשפט.
משפחתו
ב-12 באוקטובר 1561 התחתן וילהלם עם דורותיאה מדנמרק, דוכסית בראונשווייג-לינבורג, בתם של כריסטיאן השלישי, מלך דנמרק ודורותיאה מסקסוניה-לאוונבורג. ממנה היו לו 15 ילדים:
דון דונלד
דון דונלד (באנגלית: Don Donald) הוא סרט הנפשה קצר אמריקאי משנת 1937 שהופק על ידי וולט דיסני הפקות והופץ על ידי יונייטד ארטיסטס. הסרט, שבוים על ידי בן שרפסטין וכולל מוזיקה מאת פול סמית' שעובדה משירי עם מקסיקנים, עוקב אחר דונלד דאק המנסה לחזר אחרי ברווזה מקסיקנית בשם דונה דאק. קלרנס נאש דיבב גם את דונלד וגם את דונה.
למרות שהוגדר בזמנו כעוד סרט מצויר בסדרת "מיקי מאוס", דבר המסביר את פניו של מיקי מאוס בתחילת הגרסה המקורית, הסרט הוא למעשה החלק הראשון בסדרת "דונלד דאק" והראשון שמציג את דונלד כדמות הכוכב הראשי כמו גם מושא אהבה לדונלד.
הסרט נוצר במקור כחלק מ"סימפוניות טיפשיות", תחת השם "The Little Burro" (Burro - חמור בספרדית). העלילה הייתה כמעט זהה לגרסה הסופית, אלא שהגיבורים היו ילד וילדה מקסיקנים חסרי שם שמתחרטים על החלפת החמור שלהם במכונית וכך, בשמחה רבה מתאחדים איתו בסוף.
עלילה
דונלד זוכה מיד בחיבתה של דונה כאשר הוא מופיע עם המכונית מתחת לחלונה. היא מתיישבת במושב האחורי ואף מנשקת את דונלד בלהט. יחד הם יוצאים לסיבוב במדבר, אך לבסוף המכונית סובלת מבעיות במנוע ומפסיקה לעבוד. דונלד מנסה בביטחון לתקן את הבעיה, אך המכונית משליכה אותו החוצה וממהרת משם בלעדיו. המושב האחורי מתקפל ונסגר על דונה והיא נלכדת בפנים בעוד דונלד במרדף אחר המכונית הסוררת. המכונית מתנגשת בסלע ומתרסקת, פולטת מתוכה את דונה לתוך שלולית בוץ, ודונלד צוחק עליה. דונה שוב זועמת על כך שהוא לועג עליה, מרימה את צופר המכונית ומכה איתו את דונלד, עד שהאחרון נוחת על קקטוסים ושם דונה דוחפת את הצופר לפיו. לאחר מכן דונה רוכבת על החד-אופן שלה, אותו היא נשאה בתוך ארנקה, מצהירה בכך שמערכת היחסים ביניהם נגמרה.
דונלד, לבדו במדבר עם החמור שנמלט מתחנת הסחר, זועם על המכונית וזורק לעברה את הצופר כנקמה. עם זאת, זה גורם לרדיאטור של המכונית להתפוצץ והמים החמים נוחתים על הסומבררו של דונלד ומכווצים אותו. ושוב חמורו של דונלד צוחק עליו.
מקל הקלדה ותמרון חפצים
מקל הקלדה (מכונה גם שרביט הקלדה ואמצעי הצבעה מכני) הוא אביזר טכנולוגיה מסייעת המסייע לאנשים בעלי לקות תנועה בהקלדה על מקלדת מחשב. חלק ממקלות אלה מסייעים לחלק מהמשתמשים בהם גם לתמרן חפצים בנוסף להקלדה. הם עשויים לסייע, למשל, בהפיכת דפים של ספר.
למקלות אלה יש על פי רוב עובי של כחצי סנטימטר עד סנטימטר וקצה מצופה גומי למניעת פגיעה פיזית בקלידים. סוגי מקלות ההקלדה נבדלים זה מזה בעיקר על פי האבזור המאפשר למשתמש בהם לאחוז בהם או להירתם אליהם.
מקל פה
מקל פה הוא סוג נפוץ של מקל הקלדה, המשרת בעיקר אנשים המשותקים מן הצוואר ומטה או לקות תנועה חמורה אחרת בכל ארבע הגפיים. חסרונו של מקל הפה הוא מחירו הגבוה יחסית למחירם של מקלות הקלדה אחרים. עלותו הגבוהה נובעת מזה שאת ידית האחיזה, שנועדה לאחיזה בעזרת השיניים, חייב לעצב בעל מקצוע מיומן. מקל פה שעוצב על ידי חובבן עשוי לגרום לנזקים לשיני המשתמש ולמפרק הלסת שלו.
יתרונו של מקל הקלדה זה על פני מקלות הקלדה אחרים המוצעים לאנשים המשותקים מן הצוואר ומטה הוא העובדה שמקל זה אינו קשור אל המשתמש ברצועות. כשהמשתמש נדרש למקל זה הוא שולף אותו בעזרת פיו מקופסה המצויה על ידית כיסא הגלגלים שלו, או על שולחן העבודה שלו ומניח אותו שם בחזרה מיד עם תום השימוש. למשתמש במקל פה אין תלות באנשים שיקשרו ויתירו את המקל ממנו. מעבר לזאת אם המשתמש ממילא זוכה לסיוע אישי צמוד, הוא אינו צריך להטריד את הסייע כשהוא עושה הפסקות קצרות במלאכת ההקלדה.
מקלות ראש
ישנם שני סוגים של מקלות ראש: מקל מצחומקל סנטר. שני מקלות הקלדה אלה מוצעים לאנשים עם לקות תנועה חמרה בארבע גפיהם. נבדלים רק במקום חיבורם לרתמה שסביב ראש המשתמש – רתמה שהמשתמש תלוי באנשים אחרים כדי להירתם אליה, רתמה שעשויה להיות כבדה לנשיאה עבור יכולותיו הגופניות והוא עשוי להישאר רתום אליה למשך זמן ממושך. מקלות הראש מאבדים מן הפופולריות שלהם לטובת מקל הפה ולטובת אמצעי הצבעה חשמליים המופעלים בעזרת הראש, כגון מצלמה למעקב אחר תנועת העין, כדור עקיבה המופעל על ידי הלשון, או מחזיר אור תת-אדום המודבק אל המצח.
מקלדות המותאמות למקלידים במקל
שימוש במקל הקלדה, כמו גם הקלדה באצבע אחת, מחייב הפעלה של הפונקציה הקרויה "מקשים דביקים" ומצויה בכל מחשב אישי. פונקציה זו משחררת את המשתמש מהצורך ללחוץ על שני מקשים בו זמנית. הפונקציה "מקשים דביקים" מאפשרת למשל הקלדה של הסימן @ בלא לחיצה על מקש השיפט ומקש הספרה 2 בו זמנית אלא בלחיצה על מקש השיפט, שחרורו ולחיצה על מקש הספרה 2 רק אחרי שחרור השיפט. פונקציה זו מקלה על מי שמקליד באצבע אחת.
פריסות הקלידים המקובלות במקלדות שבשפות השונות פותחו בהשראת הפריסה האנגלית הסטנדרטית - פריסת QWERTY. אחת התכונות של פריסה זו היא הימצאותם של הקלידים השמישים ביותר בקצותיה הימניים והשמאליים של המקלדת. כתוצאה מזה, אדם המקליד באצבע אחת או במקל מבזבז זמן ומאמץ בצליחה חוזרת ונשנית של המקלדת מקלדת מקצה לקצה. יתרה מזאת, מיקום הקלידים השמישים ביותר דווקא בקצוות המקלדת גורמות לאדם המשתמש במקל פה או במקל ראש לטלטל את ראשו במהלך ההקלדה.
הדרך המקובלת להתמודד עם בעיה זו היא רכישת מקלדת מוקטנת - מקלדת הדומה בכל למקלדת המקובלת אך בעלת ממדים קטנים יותר.
דרך אחרת להתגבר על הבעיה הזו היא לעבור לפריסת קלידים שונה מזו הסטנדרטית. חברת מיקרוסופט ממליצה למי שמקליד תמלילים אנגליים באצבע אחת או במקל שישתמש באחת הפריסות של דבורק. דבורק עיצב שלוש פריסות קלידים שאף לא אחת מהן הרחיקה את הקלידים השמישים ביותר זה מזה. יתרה מזו, שתיים מפריסותיו של דבורק עוצבו לאנשים שמקלידים בחמש אצבעות של יד אחת, כך שייתכן שהן תתאמנה יותר למקלידים במקל מהפריסות שעוצבו עבור מי שמקליד בעשר אצבעות. ניתן לשנות על נקלה כל מחשב כך שהמקלדת שלו תהייה מקלדת בעלת אחת הפריסות של דבורק.
פריסת קלידים של צ'ובון (Chubon): בשנת 1988 פרסמו צ'ובון והסטר מחקר שמציג מקלדת אנגלית המותאמת לאנשים המקלידים באצבע אחת או במקל. מקלדת זו שונה מהמקלדת המקובלת רק במיקום המקשים ולכן ניתן להפוך מקלדת רגילה למקלדת צ'ובון בעזרת הדבקת מדבקות על הקלידים הגשמיים על של מקלדת רגילה ושינוי תכנות המקלדת במערכת ההפעלה של המחשב בעזרת תוכנה פשוטה. שינוי המקלדת הרגילה למקלדת צ'ובון אינו יקר או מסובך באופן מיוחד.
סידור הקלידים של צ'ובאן מאפשר תנועה מינימלית בעת ההקלדה על ידי ריכוז הקלידים השמישים ביותר במרכז המקלדת. יתרה מזו, צ'ובאן והסטר ריכזו בשורה העליונה של המקלדת אותיות שמקובל יותר למצוא בסופי מילים ובתחתית המקלדת אותיות שמקובל יותר למצוא בתחילת מילים, מתוך הנחה שמיד עם גמר הקלדת מילה המשתמש יטה להביט במרקע וכך תיחסך למשתמשי מקלות הפה והראש תנועה מיותרת של הראש מתחתית המקלדת אל המרקע. תוצאות מחקרם של צ'ובון והסטר אוששו שנית וביתר כוח בידי אנסון ועמיתיו בשנת 2001.
גיל סגל (מיקרוביולוג)
גיל סגל (נולד ב-5 בינואר 1965) הוא מיקרוביולוג מולקולרי ישראלי ופרופסור מן המניין בבית הספר שמוניס למחקר ביו-רפואי וחקר הסרטן באוניברסיטת תל אביב.
ביוגרפיה
את כל תאריו רכש באוניברסיטת תל אביב. בשנת 1989 השלים את לימודיו לתואר ראשון בביולוגיה בהצטיינות, ומיד לאחר מכן המשיך ללימודי תואר שלישי במיקרוביולוגיה (במסלול ישיר) בהנחיית פרופ' אליאורה רון. עבודת התזה שלו, שעסקה בבקטריה Agrobacterium tumefaciens, הוגשה בשנת 1996.
בשנה זו יצא סגל לארצות הברית, שם שימש עמית בתר-דוקטורי באוניברסיטת קולומביה. עם שובו לישראל בשנת 1999, הצטרף כמרצה בסגל המחלקה למיקרוביולוגיה וביוטכנולוגיה באוניברסיטת תל אביב, וזכה במלגת אלון לחוקרים צעירים מצטיינים.
בשנת 2003 קודם לדרגת מרצה בכיר, בשנת 2007 הפך לפרופסור חבר, וב-2014 לפרופסור מן המניין, אז גם מונה לראש המחלקה למיקרוביולוגיה מולקולרית וביוטכנולוגיה.
סגל מתגורר בתל אביב.
מחקר
גיל סגל וקבוצתו מתמקדים בהבנת יחסי הגומלין שבין הפתוגנים הבקטריאליים Legionella pneumophila (הגורם למחלת הלגיונרים) ו-Coxiella burnetii (הגורם לקדחת Q), לבין התאים המארחים שלהם.
סגל חוקר את הדרכים בהן הפתוגנים הללו תוקפים את תאי המטרה, מדביקים ומשתכפלים בתוך תאים איקריוטים. זאת, באמצעות גישות גנומיות, גנטיות וביוכימיות שמטרתן לפענח את מנגנוני הפתוגנזה של חיידקים אלו. יעדים נוספים של סגל וקבוצתו נסובים על הבנת המנגנונים המולקולריים העומדים בבסיס התפקוד של המערכות הפתוגניות של החיידקים, הדרכים בהן מערכות אלה מבוקרות ברמת הגנים, ותיאור שרשרת האירועים האבולוציוניים שהשפיעו על התפתחותן.
כמו כן עוסק סגל במחקרו במספר אפיקים נוספים, בהם זיהוי התהליכים בתאים המארחים אשר עוברים שינוי על ידי גורמים פתוגנים בקטריאליים; תיאור רשת הבקרה שמבקרת את הביטוי של הגנים במערכת הפתוגניות של החיידק; החלת שיטות מתחום הגנומיקה הפונקציונלית על מנת לפענח את הגורמים המכריעים בפתוגנזה של שתי הבקטריות לעיל; חקר התרומה של העברה גנטית אופקית בין המארח לפתוגן ובין פתוגנים שונים בעת ההתפתחות של מערכות פתוגניות.
גארי טרנט האב
גארי דוואן טרנט האב (באנגלית: .Gary Dajaun Trent Sr; נולד ב-22 בספטמבר 1974) הוא כדורסלן עבר אמריקאי, אשר שיחק באופן פעיל בין השנים 1995–2007. לאורך 9 עונותיו בליגת ה-NBA רשם ממוצעים כוללים של 8.6 נקודות ו-4.5 ריבאונדים למשחק.
אביו של גארי טרנט הבן, שחקן טורונטו ראפטורס.
קריירת מכללות
טרנט נולד וגדל בעיר קולומבוס שבאוהיו, ובין השנים 1992–1995 למד באוניברסיטת אוהיו. בכל 3 עונותיו בקבוצת הכדורסל של האוניברסיטה ("אוהיו בובקאטס") זכה בפרס השחקן המצטיין של מחוז MAC, לאחר שרשם ממוצעים כוללים של 22.7 נקודות ו-11.3 ריבאונדים למשחק. בעונת 1993/1994 הוביל את קבוצתו להעפלתה הראשונה מזה 9 שנים לטורניר אליפות המכללות, ממנו הודחו הבובקאטס כבר בסיבוב הראשון. בשל הדומיננטיות מתחת לסלים שהפגין במשחקי המחוז, זכה לכינוי "השאק של המאק" (The Shaq of the MAC).
קריירת משחק מקצועית
בדראפט ה-NBA 1995 נבחר טרנט בבחירה ה-11 על ידי מילווקי באקס, ומיד הועבר בטרייד לפורטלנד טרייל בלייזרס. בשתי עונותיו הראשונות בפורטלנד פתח ב-38 משחקים, קלע 9.3 נקודות בממוצע למשחק, והודח עם הטרייל בלייזרס בסיבוב הראשון של פלייאוף ה-NBA.
באמצע עונת הועבר עם קני אנדרסון, אלווין ויליאמס ו-3 בחירות דראפט עתידיות בטרייד לטורונטו ראפטורס, תמורת דיימון סטודמאייר, וולט ויליאמס וקרלוס רוג'רס. עד לסיום אותה עונה קלע 12.2 נקודות למשחק עבור הראפטורס, אשר סיימו עם מאזן הניצחונות הנמוך ביותר באזור המזרחי (16–66).
באוקטובר 2001 חתם טרנט על חוזה במינסוטה טימברוולבס, במדיה שיחק ב-3 העונות הבאות כשחקן ספסל. בעונת העפיל עם הטימברוולבס לגמר האזור המערבי, לראשונה בתולדות המועדון, לאחר שרשמו את מאזן העונה הסדירה הטוב ביותר באזור המערבי; 58–24. בסדרת גמר המערב הפסידה מינסוטה מול האלופה שבדרך, לוס אנג'לס לייקרס, בתוצאה 2–4.
בקיץ 2004 עזב טרנט את ליגת ה-NBA, והצטרף לקבוצת פאנליניוס מליגת העל היוונית. בשנת 2005 שיחק לתקופה קצרה במדי וירטוס רומא מהליגה האיטלקית, בטרם חזר לעונת פרישה בפאנליניוס בעונת 2006/2007. ב-20 משחקיו בשתי הליגות רשם ממוצעים כוללים של 12.6 נקודות ו-10.4 ריבאונדים למשחק.
שמורת הטבע גאמבול
שמורת הטבע גאמבול (בצרפתית: Réserve spéciale de faune de Guembeul) היא שמורת טבע הממוקמת כעשרה קילומטרים דרומית לסן-לואי שבסנגל, המשתרעת על פני שטח של כ-720 דונמים. היא הוכרזה רשמית כשמורה בשנת 1983.
השמורה היא ביתם של מינים רבים של ציפורים, זוחלים ויונקים. באתר פועלות תוכניות לרבייה מחודשת, והשבה לטבע, של שלושה מיני צבאים. כמו כן בשמורה נפוץ גם צב היבשה הדרבני.
דאצ'יה ג'וגר
דאצ'יה ג'וגר (באנגלית: Dacia Jogger) היא מכונית משפחתית במרכב MPV, בעלת חמישה או שבעה מקומות, שמיוצרת על ידי דאצ'יה משנת 2021. היא נחשפה ב-3 בספטמבר 2021, שמה נחשף ב-30 באוגוסט 2021.
רחצה
רחצה היא פעולה של שטיפת גוף אדם או בעל חיים בנוזל, לרוב במים. תיתכן רחצה בנוזלים אחרים כגון מי ים, חלב ואף תמיסות בוץ, שוקולד או יין.
הרחצה משמשת להיגיינה (ניקוי הגוף) מסיבות בריאותיות או נפשיות (הרחצה משמשת להרפיה והירגעות), משמשת לצורכי דת (רחצה טקסית בטקסי טהרה), וכן להנאה (רחצה בחופי ים או בריכות שחייה).
מטרות הרחצה
הרחצה משמשת למספר מטרות. העיקרית שבהם היא היגיינה - ניקוי הגוף מאפשר מניעת מחלות, הסרת חומרים מזיקים מהגוף (חומרים כימיים חומצתיים, בסיסיים או חומרים מסוכנים אחרים כגון חומרים רדיואקטיביים). כמו כן, בשל ההנאה מהרחצה עצמה מבוצעת הרחצה לצורכי פנאי ונופש. מתקני רחצה מודרניים נבנים בחופי רחצה ובריכות שחייה, אולם כבר בעת העתיקה נבנו מתקני רחצה כחלק מבתי המרחץ.
דאצ'יה ג'וגר
הג'וגר הגיעה לישראל ב-29 ביוני 2022.
רחצה
מטרות הרחצה
הרחצה משמשת גם לטקסים דתיים לצורכי טהרה. ביהדות הרחצה מבוצעת במקווה, ובנצרות מבוצע טקס הטבילה לנצרות באמצעי רחצה ייעודיים (אגן טבילה הנמצא במבנה ייעודי - הבפטיסטריום), או בחופי נהר או ים).
היסטוריה
ביוון העתיקה וברומא העתיקה, לפני היותם של סבונים יעילים, נעשה שימוש בסטריגיל, מכשיר מתכתי מעוקל, לקירצוף הגוף מלכלוך. לפני הקירצוף נמרח הגוף בשמן מבושם, הקירצוף הסיר את השמן עם הלכלוך והזיעה. הסטריגיל היה בשימוש אתלטים ובמרחצאות.
דאצ'יה ג'וגר
עיצוב
העיצוב החיצוני הוא במראה SUV ומבוסס על הסנדרו והדאסטר. פנים המכונית עבר שדרוג משמעותי לעומת הדגם הקודם, ומבוסס על תא הנוסעים של הסנדרו 2021.
רחצה
היסטוריה
רחצת הפנאי והנופש, אף שהייתה נפוצה בתקופה הרומית פחתה בימי הביניים, בגלל רתיעה ממים, שנחשבו כגורמי מגפות. הרחצה שבה שוב לפופולריותה רק בשלהי המאה ה-19 עם התפתחות תרבות הפנאי והנופש.
עד שלהי המאה ה-19 רק בארמונות המלוכה היו מתקני רחצה ומים זורמים. בהיעדר אמצעי הבאת מים, הרחצה הייתה מועטה ביותר ונעשה רק במידת הצורך. עד שלהי ימי הביניים הרחצה נעשתה בבתי מרחץ עירוניים או בנהרות. בעוד שאנשי האצולה נהגו להתרחץ בבתיהם בגיגיות עץ גדולות, פשוטי העם התרחצו לעיתים נדירות, ובעיקר בנהרות. לרוב נהגו לרחוץ רק את חלקי הגוף הגלויים - פנים, ידיים ורגלים. בשלהי תקופת הרנסאנס ובמהלך המאה ה-16 אף נפוצה האמונה בקרב רופאים כי הרחצה מסוכנת לבריאות מאחר שהיא חושפת את הגוף לריחות רעים אשר על פי אמונה זו גרמו למחלות. רק באמצע המאה ה-18 החלו רופאים לטעון להיגיינה אישית כאמצעי למניעת מחלות - אמונה שהוכחה עם גילויים של החידקים באמצע המאה ה-19.
דאצ'יה ג'וגר
מפרט טכני
עם תחילת ההשקה הג'וגר ישווק עם מנוע בנזין בנפח 1.0 ליטר טורבו המספק 110 כ"ס ומומנט מרבי של 20.4 קג"מ, משנת 2023 הדגם ישווק גם עם הנעה היברידית.
המחוז האדמיניסטרטיבי המרכזי (מוסקבה)
המחוז האדמיניסטרטיבי המרכזי של מוסקבה (ברוסית: Центральный административный округ) הוא אחד מ-12 המחוזות האדמיניסטרטיביים (מנהליים) של העיר מוסקבה. ממוקם במרכז העיר וכולל 10 נפות.
במחוז שוכנים מספר תיאטראות, כמעט כל תחנות הרכבת של העיר ומרבית משרדי הממשל של הפדרציה הרוסית וכך גם הקרמלין, בית ממשלת רוסיה, הדומא ומועצת הפדרציה.
חלק גדול מהמחוז מורכב מבנייני משרדים ובשטחו נמצא גם המע"ר העירוני "מוסקבה סיטי".
בראש המחוז עומד פרפקט.
פאקו דה לוסנה
פָּאקוֹ דה לוּסֶנָה (בספרדית: Paco de Lucena; 1859 – 1898) היה גיטריסט ספרדי, אחד מנגני הפלמנקו הנודעים בשלהי המאה ה-19.
ביוגרפיה
פאקו דה לוסנה, ששמו המקורי היה פרנסיסקו דיאס פרננדס, נולד בלוסנה, אנדלוסיה. נגינתו השפיעה על מספר רב של נגני גיטרה, הן בתחום המוזיקה הקלאסית והן הפלמנקו, שהופיעו בראשית המאה ה-20, עם התחדשות העניין בגיטרה.
פאקו דה לוסנה מת כשאנדרס סגוביה היה בן חמש. הגיטרה הראשונה שעליה החל סגוביה לנגן, שנה לאחר מכן, הייתה שייכת בעבר ללוסנה.
בין 27 ל-31 במאי 2009, נחגג יום השנה ה-150 להולדת לוסנה בקונצרט פלמנקו בטירת לוסנה.
דייוויד בויל, רוזן גלאזגו השביעי
דייוויד בויל, רוזן גלאזגו השביעי (31 במאי 1833 – 13 בדצמבר 1915) היה קצין בצי המלכותי הבריטי ומושל ניו זילנד בין השנים 1892 – 1897.
חייו
דייוויד בויל היה בנו של פטריק בויל, בנו הבכור של לורד דייוויד בויל. אמו הייתה מרי פרנסס אלפינסטון-דרלימפל, בתו של סר רוברט דרלימפל-הורן-אלפינסטון. ב-1890 הוא ירש את תואר הרוזנות.
בויל שירת בצי המלכותי הבריטי במהלך מלחמת קרים ובמהלך מלחמת האופיום השנייה. הוא שימש כמפקד הספינה אה"מ ניובה (HMS Niobe) שנהרסה ב-1874. הוא פרש מהצי בדרגת קפטן.
בויל כיהן כמושל ניו זילנד בין השנים 1892 – 1897. הוא היה בן דודו של מושל קודם של ניו זילנד, סר ג'יימס פרגוסון.
עם שובו לבריטניה הוענק לו תואר ברון כדי שיוכל להיכנס לבית הלורדים. הוא גילה עניין רב בענייניה של העיר גלאזגו. ב-1901, לרגל יובל 450 השנים לאוניברסיטת גלאזגו, הוענק לו תואר דוקטור לשם כבוד במשפטים.
הלורד גלאזגו מת בדצמבר 1915 בגיל 82.
טדי סמוחה
אדוארד רלף "טדי" סמוחה (באנגלית: Edward Ralph "Teddy" Smouha, OBE; 17 בדצמבר 1908 - 1 באפריל 1992). היה אתלט בריטי-יהודי ממוצא עיראקי, בעל מדליית ארד אולימפית (אמסטרדם 1928), התמחה בריצת 100 מטר. עוטר על ידי אליזבת השנייה, מלכת הממלכה המאוחדת בעיטור מסדר האימפריה הבריטית בדרגת קצין.
ביוגרפיה
סמוחה נולד בצ'ורלטון-קם-הארדי, פרבר של מנצ'סטר, לרוזה עדס (ילידת דמשק) וליוסף סמוחה, בן למשפחה יהודית אמידה שהיגר מעיראק. בשנים 1926–1929 הוא למד באוניברסיטת קיימברידג'. את אימוניו העביר בריצה אחרי מכוניתו של אביו בפארק ריצ'מונד ומאמנו דרש ממנו לרוץ עם מונוקול על מנת שיפסיק לנדנד את ראשו.
בשנים 1927–1928 ייצג סמוחה את קיימברידג' בתחרות נגד אוניברסיטת אוקספורד.
מדליה אולימפית
באולימפיאדת אמסטרדם (1928) זכה סמוחה במדליית ארד בריצת שליחים 4x100 מטר בתוצאה של 41.8 שניות, אחרי ארצות הברית שקבעה שיא עולם חדש של 41.0 שניות וגרמניה (41.2 שניות).
בשנת 1930 הצטרף אל אביו על מנת לייבש ביצות ליד אלכסנדריה אשר במצרים במטרה לבנות פרבר חדש, סמוחה סיטי.
בשנות ה-40 שירת סמוחה בחיל האוויר המלכותי כמפקד כנף.
במספר מקורות הוא כונה בטעות בשם אליס סמוחה שזהו שמו של אחיו הבכור.
בשנת 1992 נפטר סמוחה בז'נבה, שבשווייץ.
משפחתו
בנו בראיין אצן למרחקים קצרים ייצג את בריטניה בתחרויות בינלאומיות בשנות ה-60 ונכדו ג'יימס אספיר אצן למרחקים בינוניים שהתחרה בשלהי שנות ה-70 ובתחילת שנות ה-80 בעל שתי מדליות זהב מהמכביה ה-11 ואחת מהמכביה ה-12.
I Don't Belong in This Club
I Don't Belong in This Club (בעברית: אני לא שייך למועדון הזה; לעיתים מעוצב כ-I Don't Belong In This Club) הוא סינגל בביצוע להקת הבנים האמריקאית, Why Don't We, והראפר והפזמונאי האמריקאי, מאקלמור, שיצא, על ידי Signature ואטלנטיק רקורדס, ב-20 במרץ 2019. השיר נכתב על ידי מאקלמור, ג'ייקוב מנסון, מקס וולפגנג וזאק אייבל, והופק על ידי ג'ייקוב מנסון.
נכון לדצמבר 2021, השיר הושמע למעלה מ-171 מיליון פעמים בספוטיפיי.
וידאו קליפ
הווידאו קליפ של השיר, שבויים על ידי ג'ייסון קינג, הועלה לערוץ היוטיוב של הלהקה ב-20 במרץ 2019. נכון לדצמבר 2021, הווידאו קליפ נצפה למעלה מ-24 מיליון פעמים.
ויליאם אונסלו, רוזן אונסלו הרביעי
ויליאם הילייר אונסלו, רוזן אונסלו הרביעי (7 במרץ 1853 – 23 באוקטובר 1911) היה פוליטיקאי בריטי מהמפלגה השמרנית. הוא כיהן בכמה משרות ממשלתיות בין השנים 1880 – 1905 ובין השנים 1889 – 1892 היא שימש כמושל ניו זילנד.
ראשית חייו
ויליאם אונסלו נולד בכפר אולד אלרספורד שבמחוז המפשייר כבנו היחיד של ג'ורג' אוגוסטוס קרנלי אונסלו, בנו של תומאס קרנלי אונסלו, בנו השני של תומאס אונסלו, רוזן אונסלו השני. אמו הייתה מרי הרייט אן לופטוס. ב-1870, בהיותו בן 17, הוא ירש את התואר רוזן אונסלו מדודו של אביו. הוא התחנך באיטון קולג' ולמד בקולג' אקסטר שבאוקספורד.
קריירה פוליטית
בין פברואר לאפריל 1880 שימש אונסלו לזמן קצר כמצליף בבית הלורדים בסוף תקופת כהונתו השנייה של בנג'מין דיזראלי כראש ממשלת בריטניה. הוא החזיק באותו תפקיד בשנים 1886 – 1887 גם בתקופת כהונתו של הלורד סולסברי כראש הממשלה. בשנים 1887 – 1888 הוא שימש כתת-השר במשרד המושבות ובמסגרת תפקידו זה הוא שימש כסגן נשיא הוועידה הקולוניאלית הראשונה באפריל 1887. בשנים 1888 – 1889 הוא שימש כמזכיר הפרלמנטרי של לשכת הסחר.
מושל ניו זילנד
בנובמבר 1888 מונה אונסלו להיות מושל ניו זילנד. בעקבות המשבר הכלכלי של סוף שנות השמונים של המאה ה-19 הוא שאף לקבל משרה בשכר כמושל באחת המושבות. בגיל 35 הוא היה מושל ניו זילנד הצעיר ביותר מאז ג'ורג' גריי והמושל הראשון של ניו זילנד מאז רוברט פיצרוי שמונה לתפקידו ללא ניסיון קודם בתפקיד מושל. זמן קצר לפני מינויו קיצצה ממשלת ניו זילנד במשכורת המושל ואונסלו הצליח להשיג את המינוי מאחר שהוא לא היה אטרקטיבי דיו לאנשי ממשל קולוניאליים בכירים יותר.
ב-2 במאי 1889 נכנס אונסלו לתפקיד המושל. זמן קצר לאחר הגעתו לולינגטון, פרצה בעיר מגפת טיפואיד. בנו בן ה-12, ריצ'רד, נדבק במחלה ולזמן מה נשקפה סכנה לחייו. לאחר מכן נמנעו אונסלו ומשפחתו ככל יכולתם מלשהות בוולינגטון, דבר שלא גרם להם להתחבב על תושבי ניו זילנד. על פי המילון הביוגרפי של ניו זילנד לא ניחן אונסלו בכישרון ובראוותנות שסייעו למושלים שכיהנו מאוחר יותר לזכות באהדה ציבורית.
בבחירות שנערכו בדצמבר 1890 איבד אטקינסון את בסיס התמיכה שלו, אף על פי שלא היה ברור אם יעלה בידם של הליברלים בהנהגת באלנס לגייס תמיכה להרכבת ממשלה. שמועות על "הרשימה הקצרה" החלו להתפזר ואנוסלו החל להבין שהנוהג למנות חברים חדשים לבית הלורדים בערוב ימיה של ממשלה יוצאת, לא מקובל בניו זילנד. יחד עם זאת, למרות ההתנגדות הציבורית, נשמע אונסלו לעצתו של אטקינסון ומינה שישה חברים חדשים למועצה (למרות שמלכתחילה היה מדובר על 11 אנשים). הוא הצדיק את החלטתו בפני משרד המושבות בלונדון על בסיס העובדה שהוא לא מצא כל הוראות מלכותיות או תקדים בכל מושבה אחרת לסירוב לאשר את מועמדיו של אונסלו והסתמך על "הנוהג המקובל באנגליה". צעדיו של אונסלו גרמו נזק נוסף לשמה הטוב של המועצה המחוקקת. כמה חברים עצמאיים במועצה שוכנעו לתמוך בבלאנס, שהצליח להרכיב ממשלה חדשה.
ב-1891 ביקש בלאנס להגיש לאונסלו את מועמדותם של 18 נציגים חדשים במועצה כמשקל נגד למינויים של אטקינסון מן השנה הקודמת. אונסלו אמר שאין ברצונו לשנות את הרכב המועצה ולהחליף את הרוב השמרני ברוב ליברלי, בציינו שמנקודת מבטו הבית העליון של הפרלמנט צריך להיות תמיד שמרני מעצם טבעו. הוא הסכים למנות שמונה נציגים, פשרה שנדחתה על ידי בלאנס. העניין הועבר לבסוף להכרעתו של יורשו של אונסלו, רוזן גלאזגו. בפברואר 1892 התפטר אונסלו מתפקידו כמושל ושב לאנגליה.
המשך הקריירה הפוליטית
כאשר שבו השמרנים לאחוז בהגה השלטון בבריטניה ב-1895 בהנהגתו של הלורד סולסברי, מונה אונסלו להיות תת-השר לענייני הודו, משרה שבה החזיק עד 1900 ולאחר מכן ועד 1903 הוא שימש שוב כתת-השר במשרד המושבות. מ-1902 הוא שימש בתפקיד זה בממשלתו של ארתור ג'יימס בלפור. ב-1903 נכנס אונסלו לממשלתו של בלפור כנשיא מועצת החקלאות (שר החקלאות) ובאותה שנה הוא נכנס למועצה המלכותית. הוא המשיך לכהן בתפקידו כנשיא מועצת החקלאות עד לנפילת הממשלה ב-1905. מאותה שנה ועד 1911 הוא כיהן כלורד יושב ראש של הוועדות בבית הלורדים. בין השנים 1905 – 1906 הוא גם היה נשיא החבר הסטטיסטית המלכותית.
משפחתו
ב-1875 נשא אונסלו לאישה את פלורנס קולסטון גרדנר, בתו של אלן גרדנר, ברון גרדנר השלישי. לשניים נולדו שני בנים ושתי בנות.
ויליאם אונסלו מת בהנדון באוקטובר 1911 בגיל 58. את תואר הרוזן שלו ירש בנו ריצ'רד. אשתו מתה באוגוסט 1934.
לה (כפר)
לה (בהונגרית: Léh) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית לה קטנה משמעותית בשנים האחרונות, מ-475 תושבים בשנת 1990 עד 395 תושבים בשנת 2018 (ירידה של כ-16%).
בלה חיו מעט יהודים לתקופת זמן מוגבלת.
אגן טבילה
אגן טבילה הוא מתקן רחצה טקסי המשמש בנצרות בטקסי טבילה. המתקן ממוקם לרוב בכניסה לכנסייה או במבנה ייעודי (בפטיסטריום) הנבנה בסמוך לכניסה לכנסייה.
סוגי אגני טבילה
מרבית אגני הטבילה המשמשים לטקס, מיועדים לטבילה לנצרות באמצעות הזיית (התזת) מים קדושים, ואינם מיועדים לטבילה של כל הגוף (בשונה מהמקווה ביהדות). האגנים עשויים אבן (לרוב שיש), עץ או מתכת, צורתם וגודלם משתנה, והם מעוטרים בעיטורים שונים. לעיתים לאגנים שמונה צלעות (הם מתומנים) - אזכור לעובדה שטקס הטבילה לנצרות מחליף את טקס בירת המילה של היהדות הנערך כאשר התינוק בן שמונה ימים. לעיתים לאגנים שלוש צלעות המסמלות את השילוש הקדוש.
כמות המים באגני התזה מעין אלה קטנה (כליטר או שני ליטר מים בלבד).
Schwarzbraun ist die Haselnuß (שיר)
משמעות השיר
כמו שירים רבים בתקופה הזו, גם Schwarzbraun ist die Haselnuß מאפיין מוטיבים רבים הכוללים בהם כהות עור, נערות וכסף. שיר זה כנראה נכתב באחת המושבות הגרמניות באוקיאניה, שיר דומה לו מאוד במוטיבים רבים הוא יצאתי להליכה.
דאצ'יה דאסטר
דאצ'יה דאסטר (באנגלית: Dacia Duster) היא מכונית קומפקטית במרכב קרוסאובר, בעלת חמישה מקומות, שמיוצרת על ידי דאצ'יה משנת 2010. היא הוצגה בתערוכת הרכב הבינלאומית של ז'נבה במרץ 2010. היא משווקת בשווקים מסוימים כגון אמריקה הלטינית, רוסיה, אוקראינה, אסיה, המזרח התיכון, ודרום אפריקה.
דור ראשון
הדור הראשון יוצר בין השנים 2010 ל-2017. הדור הראשון נחשף ב-8 בדצמבר 2009 והוצג בתערוכת הרכב הבינלאומית של ז'נבה במרץ 2010. כמו שאר רכבי דאצ'יה הדאסטר בעל עיצוב עממי מידי. הדור הראשון בנוי על פלטפורמת דאצ'יה B0. הדור הראשון נקרא גם "רנו דאסטר" בשווקים מסוימים או ניסאן טרנו בהודו ורוסיה.
בתחום ההנעה שיווקה דאצ'יה את הדור הראשון עם מנועי בנזין ודיזל, מנועי הבנזין בנפחי 1.2 ליטר טורבו המספק 125 כ"ס, 1.3 ליטר טורבו המספק 158 כ"ס, 1.5 ליטר המספק 106 כ"ס, 1.6 ליטר המספק 105 כ"ס, 1.6 ליטר אתנול המספק 114 כ"ס, 1.6 ליטר עם אפשרות לגז המספק 102 כ"ס, 2.0 ליטר המספק 135 כ"ס או עם אתנול המספק 141 כ"ס. מנועי הדיזל בנפחי 1.5 ליטר המספק 86 או 107 או 110 כ"ס.
מתיחת פנים שנת 2013
בשנת 2013 הציגה דאצ'יה מתיחת פנים לדאסטר. מתיחת הפנים כללה עדכון קטן לעיצוב ושדרוג האבזור ובנוסף הוספת מנוע חדש להיצע, המנוע החדש מספק 125 כ"ס ב-5,250 סל"ד.
דור שני
בספטמבר 2017 הציגה דאצ'יה בתערוכת הרכב של פרנקפורט את הדור השני של הדאצ'יה. בנובמבר 2017 החלה ההשקה בשוק הרומני. היא בנויה על אותה פלטפורמה כמו של הדור הראשון אך הפלטפורמה שודרגה מעט.
בדצמבר 2017, היורו NCAP פרסמה את תוצאות בדיקות הריסוק של הדור השני. היא קיבלה שלושה מתוך חמישה כוכבים.
היצע המנועים נותר ללא שינוי, אך בשנת 2018 הציגה מנוע חדש, המנוע הוא מנוע בנזין בנפח 1.3 ליטר טורבו המספק 130 כ"ס ב-5,000 סל"ד ומומנט מרבי של 24.5 קג"מ ב-1,500 סל"ד או 150 כ"ס ב-5,250 סל"ד ומומנט מרבי של 25.5 קג"מ ב-1,600 סל"ד.
מתיחת פנים שנת 2021
ביוני 2021 חשפה דאצ'יה את מתיחת הפנים לדאסטר. מתיחת הפנים כוללת עדכון קל לעיצוב החיצוני, מערכת מולטימדיה חדשה לצד מגוון שדרוגים לתא הנוסעים, יחידות הנעה מעודכנות כולל תיבת הילוכים אוטומטית לדגמי הבנזין או תיבת הילוכים כפולת מצמדים בעלת שישה הילוכים. בתחום הבטיחות למעט הוספת מערכת ניטור שטח מת, המכונית אינה כוללת מערכות בטיחות מתקדמות כגון: בקרת סטייה מנתיב או בלימה אוטונומית.
שמעון גפשטיין
שמעון גפשטיין (נולד ב-1944) הוא נשיא המכללה "האקדמית כנרת" ופרופסור אמריטוס בפקולטה לביולוגיה בטכניון.
ביוגרפיה
גפשטיין נולד וגדל בפתח תקווה. סיים תואר ראשון בביולוגיה בשנת 1969, תואר שני בפיזיולוגיה של הצמח (1973) ודוקטורט בפיזיולוגיה של הצמח (1979), כולם מאוניברסיטת תל אביב. את השתלמות הפוסט-דוקטורט עשה באוניברסיטת קליפורניה בסנטה קרוז. עם שובו לישראל התקבל כחבר סגל בפקולטה לביולוגיה בטכניון. בין השנים 1994–1997 שימש דִּקָאן הפקולטה לביולוגיה ובין השנים 2002–2003 שימש סגן דקאן הפקולטה לביולוגיה לענייניי הוראה ויו"ר ועדת ההוראה בפקולטה לביולוגיה. בהמשך, בין השנים 2003–2006 שימש כראש המרכז הקדם אקדמי של הטכניון. גפשטיין כיהן כחבר בוועדת הקבע (סנאט) ללימודי הסמכה ומוסמכים, חבר בוועדות מכינות (אקדמיות) של הפקולטות ביולוגיה, הוראת המדעים והטכנולוגיה ולימודים הומניסטיים ושל הפקולטה ללימודי חוץ של הטכניון. חבר ועדה לשיפור ההוראה בטכניון, יו"ר הוועדה הכלל טכניונית של סגל וסטודנטים וכן יו"ר בית הדין המשמעתי (לערעורים) לסטודנטים בטכניון. כיהן בוועדת רוזן לשיפור ההוראה בטכניון מטעם מוסד נאמן והיה חבר בוועדות מרכזיות הקשורות במחקר ופיתוח כמו ועדת הפיתוח של סנאט הטכניון, חבר במכון המים ע"ש גרנד בטכניון, חבר במכון גרנד לאנרגיה בטכניון, וחוקר במסגרת מרכז המצוינות למחקר בישראל – ICORE בנושא של אנרגיה חליפית (קונסורציום בין הטכניון, מכון ויצמן למדע ואוניברסיטת בן-גוריון בנגב).
בין תפקידיו החוץ אקדמיים ניתן למצוא: נשיא האגודה הישראלית למדעי הצמח 1994–1996, יו"ר מכהן של וועדת ההיגוי הלאומית לביוטכנולוגיה של המדען הראשי של משרד החקלאות, חבר מכהן בוועדה האקדמית והוועד המנהל של מדעטק – המוזיאון הלאומי למדע, טכנולוגיה וחלל, חבר מכהן בוועדת ההיגוי והייעוץ המקצועי של פארק המדע בבאר שבע ופיתוח תערוכת הגנטיקה, חבר בוועדות שיפוט של האקדמיה הלאומית הישראלית למדעים, הקרן הדו לאומית ישראל–ארצות הברית קרן קמח למחקר חקלאי (דו לאומי ישראל ארצות הברית), של משרד המדע, סגן יו"ר כנס גורדון הבינלאומי היוקרתי, וחבר ועדת פרס ישראל לחקר החקלאות ומדעי הסביבה בשנת 2020.
בשנת 2012 נבחר לנשיא מכללת "האקדמית כנרת" והוביל את המכללה להישגים רבים בעיקר בתחום החדשנות. בשנת 2020 נבחר ליושב ראש ועד ראשי המכללות הציבוריות. מסגרת תפקידו זה הוביל בהצלחה את המשא ומתן עם הסגל הזוטר במכללות הציבוריות, שפתחו בשביתה במחאה על תנאי העסקתם.
לאורך השנים זכה גפשטיין במספר פרסים למצוינות בהוראה ובמחקר, בניהם: פרס הרשל ריץ לחדשנות ופיתוח מחקר יישומי (1997), פרסי הוראה במשאל המרצה המצטיין בטכניון (ברציפות החל משנת 1983), מרצה מצטיין מתמיד טכניוני (10 שנים ברציפות מרצה מצטיין טכניוני), פרס ג’קאנו להוראה מצטיינת בטכניון (2002), פרס מאני להוראה מצטיינת בטכניון (1993, 2005) ופרס ינאי לתרומה מיוחדת להוראה באקדמיה (2011).
מחקריו
מחקריו של גפשטיין עוסקים בהבנת תהליכי התפתחות והזדקנות צמחים. יישומי מחקרים אלו באים לידי ביטוי בשטח הביוטכנולוגיה החקלאית. פיתוחים בולטים שנובעים ממחקרים אלו קשורים בפיתוח טכנולוגיות המבוססות על הנדסה גנטית לדחיית הזדקנות צמחים, הארכת חיי מדף של ירקות ופירות וכן של צמחים חסכני מים שיכולים לגדול באזורים צחיחים.
בנוסף לכך פיתח גפשטיין גישה ושיטה חדשה ללימודים קורסים רבי משתתפים. שיטה זו אומצה על ידי הטכניון (2010) כמודל מומלץ לכל הקורסים הבסיסיים בטכניון. בעקבות פיתוח זה, פורסמו מספר מאמרים בכתבי עת בינלאומיים להוראה אקדמית ובכנסים לאומיים ובינלאומיים על פיתוח שיטות חדשניות בהוראת הביולוגיה באקדמיה.
מונאי
מונאי (בהונגרית: Monaj) הוא כפר קטן במחוז בורשוד-אבאוי-זמפלן שבצפון מזרח הונגריה.
יהודי מונאי
במונאי חיו מעט יהודים. תושבים יהודיים מהכפר שנרצחו בשואה מונצחים בלוח זיכרון בסיקסו.
קארהנג'
קַארְהֶנְג' (באנגלית: Carhenge) הוא מיצג אמנותי אמריקאי, המדמה העתק מודרני של סטונהנג', המונומנט הפרהיסטורי השוכן באנגליה. שמו של המֵיצָג הוא פרפרזה על השם Stonehenge: את המילה "סטון" (אבן), מחליפה המילה "קאר" (רכב).
סטונהנג' הוא מחשובי האתרים הארכאולוגיים הפרהיסטוריים בעולם, ומוכר כאתר מורשת עולמית על ידי אונסק"ו.
קארהנג' ממוקם ליד העיר אֶלַיַאנְס שבמדינת נברסקה, ארצות הברית, באזור הערבות הגבוהות. בניגוד לאתר הארכאולוגי המקורי, מיצג זה אינו בנוי מקבוצת אבנים גדולות העומדות זו לצד זו, אלא ממכוניות אמריקאיות עתיקות, המכוסות בתרסיס בצבע אפור. שלדי המכונות הועמדו באופן הדומה בגודלן ובצורתן לאתר המקורי.
בשנת 2006 נבנה במקום מרכז מבקרים לשירות המבקרים באתר.
מבנה היצירה
קארהנג' מורכבת מ-38 מכוניות המסודרות במעגל בקוטר 29 מטר (95 רגל). חלק מהמכוניות הוצבו כשהן זקופות, והחלק האחורי שלהן ותא המטען מוחזקים על ידי בורות בעומק 1.5 מטר. הקשתות מעל המכוניות נוצרו על ידי ריתוך מכוניות אחרות אליהן.
המיזם מייצג את השוני, ויש האומרים - את ההידרדרות, שחלו בתרבות האנושית, אשר לפני 2,500 שנה בנתה אתר קדום ומרשים שאופן בנייתו מהווה עד היום תעלומה, ואילו כיום נסמכת על שלדי מכוניות כסמל לתרבות פופולרית.
קארהנג' מאוזכר לעיתים קרובות בתרבות הפופולרית, בין השאר הוא הוצג מספר פעמים בסרטים, הוזכר במוזיקה הפופולרית, וכן בתוכניות טלוויזיה ובפרסומות.
קזנובס
קזנובס היא להקה שוודית, שהוקמה בשנת 1989 בעיר ואדסטנה. זכתה ב-"Svenska dansbandsmästerskapen", תחרות המורכבת מלהקות בז'אנר דומה, בשנת 1998. הרכבה הנוכחי כולל את הנריק סטהסון הסולן, ג'ימי לינדברג הגיטריסט, סטפן רידינג הבסיסט והנס פלאהן המתופף.
אלבומה Livet börja nu, שיצא ב-30 במאי 2012, נכנס למצעד האלבומים השוודי במקום השישי בשבוע הראשון לצאתו. בנובמבר 2022 נחשף כי היא עתידה להשתתף במלודיפסטיבלן, הקדם השוודי לאירוויזיון 2023, עם השיר "Så kommer känslorna tillbaka". היא השתתפה במקצה השלישי, אך לא העפילה לשלב הבא.
הערות שוליים
]]
דלרנה (מחוז)
מחוז דלרנה (בשוודית: Dalarnas län; מילולית: "העמקים") הוא מחוז במערבה של שוודיה. מחוז דלרנה גובל בימטלנד בצפון, ביבלבורג במזרח, בווסטמנלנד בדרום מזרח, בארברו בדרום, ב בדרום מערב ובנורווגיה במערב. המחוז נמצא בשטח החבלים דלרנה (בעל אותו השם) ובוסטמנלנד.
מנה מסעוד
מנה מנסור מסעוד (באנגלית: Mena Mansour Massoud; בערבית מצרית: مينا مسعود; נולד ב-17 בספטמבר 1991) הוא שחקן קנדי-מצרי. הוא ידוע בתור דמותו של אלאדין מסרט הלייב אקשן "אלאדין" (2019), וגם מוכר מתפקידיו בסדרות הטלוויזיה "ג'ק ראיין" ו"פעולת תגמול".
ביוגרפיה
מסעוד נולד בקהיר שבמצרים להורים נוצרים-קופטים. יש לו שתי אחיות גדולות. בגיל 3 היגר עם משפחתו לטורונטו, קנדה. על המעבר של משפחתו לקנדה מסעוד הצהיר: "אנחנו נוצרים-קופטים, ההורים שלי פשוט הרגישו שהדברים נהיו קצת מסוכנים כשגדלתי. והם רצו ליצור חיים טובים יותר למשפחתם. נולדתי שם (במצרים). כשהגענו לטורונטו הייתי בן 3 וחצי. אבל אני עדיין מאוד קרוב לתרבות שלי. וההורים שלי פשוט רצו לתת חיים טובים יותר למשפחתם, אז הם החליטו להגר". מסעוד גדל במרקהם.
לאחר לימודי התיכון, הוא למד באוניברסיטת טורונטו עם התמחות במדעי המוח, במטרה להיות רופא או פסיכולוג. הוא לא סיים את התואר הזה, ובמקום זאת נבחן לבתי ספר לתיאטרון. מסעוד עבר בסופו של דבר לחוג לדרמה באוניברסיטה המטרופולינית של טורונטו, שאותה סיים ב-2014.
עבודת צדקה
מאוחר יותר באותה שנה, מסעוד השיק קרן צדקה במטרה לתמוך באמנים מוכשרים מקבוצות חסרות ייצוג ולעזור להם להתחיל בקנדה מולדתו לפני שהוקם בלוס אנג'לס. מסעוד נאבק בקריירה המוקדמת שלו בטורונטו לפני תפקידו באלאדין. הוא מזכיר כי הליהוק לתפקידים ראשיים נעשה מתוך לוס אנג'לס והקרן שמה לה למטרה לשנות את זה על ידי עזרה באבטחת מנטורים, סיוע להכשרה, ותשלום עבור צילומי ראש כדי להביא אותם אל מול מנהלי הליהוק. מסעוד הוא אוהד מושבע של קבוצת הכדורסל המקומית שלו, טורונטו ראפטורס של ה- NBA.
חיים אישיים
מסעוד הוא טבעוני. הוא דובר אנגלית וערבית.
החל מספטמבר 2019 מסעוד נמצא בזוגיות עם השחקנית אמילי שאה (ילידת 4 בדצמבר 1994), בתו של מפיק הסרטים ההודי פרשנט שאה (אנ').
אוקטוגון (בודפשט)
אוקטוגון (בהונגרית: Oktogon) ברובע 6 של בודפשט היא הצטלבות שמפגישה את השדרה הגדולה של בודפשט עם שדרות אנדראשי. זוהי למעשה כיכר מתומנת. גם התחנה בקו המטרו M1 פוגשת את ההצטלבות. והיא ממוקמת מתחת לכיכר, אך גם החשמליות החשובות ביותר בבודפשט קו 4 ו-6, וכן אוטובוס 105 בשעות היום וקווי לילה 923, 934, 979 ו -979A עוצרים כבמקום.
המילה אוקטוגון היא ממקור יוונית עתיקה, ופירושה מתומן.
היסטוריה
עד 1872, כאשר נבנה שדרות אנדראשי, היה בור עמוק במקום ההצטלבות של היום, אז מילאו אותו. לאיוש קושוט הציע כבר ב-1841 יצירת תוואי חדש שימחבר את מרכז העיר עם הפארק העירוני. עם זאת, ניתן היה ליישם את ההצעה רק לאחר הפשרה האוסטרו-הונגרית של 1867. ב-19 במאי 1868, בפגישה שהתקיימה באקדמיה ההונגרית למדעים (MTA), הציג ראש הממשלה דאז הרוזן דיולה אנדראשי את התוכנית לתכנון מחדש של בודפשט. יישומו נוהל על ידי המועצה החדשה לעבודות ציבוריות של הבירה. בשנת 1870, הוחלט לאן תוביל השדרה החדשה.
בשנת 1871 החלה רכישת חלקות קרקע הראשונות לאורך התוואי וכן ביצוע ההריסות שנדרשו ועבודות העפר. ב-1872/1873 החלה הבנייה בתכנון ובפיקוח של המהנדסים אנטל סקאלניצקי ויוז'ף פאן הבן. בשנת 1873 עצר המשבר הכלכלי הגדול באותה תקופה את תנופת הבנייה, ובשנת 1876 נסוגו שותפי ההשקעה של מבני בתי השדרה. לכן מכרה עיריית בודפשט את המגרשים, בתנאי שייבנו עד 1884.
השדרה, שמידותיה צנועות יותר - עוצבה לפי דגם השדרות הפריזאיות ונמסרה לעיריית הבירה באוקטובר 1877.
הפצלציה והרישום של ככר אוקטוגון הושלם ב-1872 ובין 1872 לבין 1875 נבנו ארבעת בנייני הדירות האקלקטיים של SÉV (Sugárúti Építő Vállalat) המקיפים את הכיכר, בני שלוש קומות היו, על בסיס תוכניותיהם של אנטאל סקאלניצקי ויוז'ף פאן הבן, עם חנויות בקומת הקרקע.
במאה ה-19 שמה של הכיכר היה "ככר מתומן" (Nyolcszög tér), אך משנות ה-20 של המאה ה-20 היא כבר נקראה אוקטוגון (Oktogon). ב-1936, מועצת העיר הפרו-פשיסטית העניקה לכיכר את השם מוסוליני, משנת 1945 שונה שמה לאוקטוגון, ומשנת 1950 שינתה מועצת העיר הקומוניסטית את שמה ל-7 בנובמבר. (יום המהפיכה הבולשביקית לפי הלוח הגרגוריאני). מאז 1990, שמה של הכיכר הוא שוב אוקטוגון.
בין 1927 לבין 1949, החלו מכאן שירותי אוטובוסים הבינעירוניים.
זאב שוורץ
זאב שוורץ (נולד ב-3 באפריל 1967 ביוהנסבורג, שבדרום אפריקה) הוא מייסד ומנכ"ל ארגון תורה מציון. בעבר שימש מזכ"ל תנועת בני עקיבא העולמית.
ביוגרפיה
בעל תואר ראשון בתולדות עם ישראל ומדעי המדינה ותואר שני במדעי המדינה עם התמחות במינהל ציבורי מאוניברסיטת בר-אילן. את עבודת התזה שלו כתב על הבחירה הישירה לראשי ערים בישראל, בהנחייתו של פרופ' דניאל אלעזר.
היה רכז באגודת הסטודנטים של אוניברסיטת בר-אילן ובפרויקט פר"ח. בשנת 1992 התמנה למנהל היחידה לקשרים עם מוסדות חינוך באוניברסיטת בר-אילן ובמקביל שימש בתפקיד ניהולי באוניברסיטה.
בשנת 1996 הקים את תורה מציון, תנועה תורנית ציונית הכוללת רשת של בתי מדרש ללימוד תורה וחינוך יהודי ציוני וכן ומדרשות לנשים בקהילות יהודיות בתפוצות, בין השנים 1996–2006 שימש כמנכ"ל הארגון, ומינף את היקף עבודת הארגון ברחבי העולם. עם מינויו למזכ"ל בני עקיבא העולמית פרש מתפקידו, אך המשיך לשמש כיו"ר הארגון. ביולי 2012 חזר לתפקיד.
בשנת 2006 התמנה כמזכיר הכללי של תנועת בני עקיבא העולמית, והחליף את גאל גרינוולד. לאחר 5 שנים בתפקיד, בסוף שנת 2011, סיים את תפקידו. בשנים אלו הוביל שתי ועידות עולמיות בסימן "חלוציות" ו"בשליחות המדינה". שימש כיו"ר מועצת תנועות הנוער בישראל ומכהן כיו"ר ישיבת ההסדר "תורה בציון" שבאפרת. שוורץ חבר עמית בחבר הנאמנים של הסוכנות היהודית, פעיל כחבר הנהלה בתנועות המזרחי העולמי, בני עקיבא העולמית ועמותת חיים לאלון המגייסת תרומות לחקר מחלת דושן.
ב-2002 ייסד את הארגון לב יהודי - לחיזוק הזהות היהודית בקרב תרמילאים בהודו.
בדצמבר 2014, במערכת הבחירות לכנסת העשרים, הודיע שוורץ שיתמודד בפריימריז על מקום ברשימת הבית היהודי. הוא הוצב במקום ה-28 ברשימה הסופית לכנסת, רשימה שכללה גם את נציגי האיחוד הלאומי-תקומה, ולא נבחר לכנסת.
שוורץ נשוי לשולמית לבית וקנין ואב לחמישה. הוא מתגורר ביישוב שוהם.
ג'ניס ליפסון
ג'ניס "ג'ני" ליפסון-סטיוארט (באנגלית: Janice "Jenny" Lifson-Stuart, נולדה ב-4 באפריל 1907) הייתה שחיינית וקופצת למים אמריקאית-יהודייה בעבר. אלופת המכביה השנייה (1935) בעלת 4 מדליות, מהן 3 זהב.
ביוגרפיה
במכביה השנייה שנערכה בשנת 1935 זכתה ליפסון ב-4 מדליות, 3 זהב ו-1 כסף. מדליות זהב, בקפיצה למים במקפצה של 3 מטר בתוצאה של 88.9 נקודות, לפני מודרן מאוסטריה (62.3 נקודות), במשחה ל-100 מטר חופשי בשיא מכביה חדש של 1:14.4 דקות, לפני פריצי לוי (1:16.2 דקות) וגרצה גוטליב (1:21.6 דקות), שתיהן מאוסטריה ובמשחה ל-100 מטר גב בתוצאה של 1:30.2 דקות, לפני לוסי גולדנר ואלישבע שמידט, שתיהן מאוסטריה. מדליית כסף, במשחה ל-400 מטר חופשי אחרי פריצי לוי (6:17 דקות).
בשל היותה יהודייה החליטה ליפסון בשנת 1936 להחרים את אולימפיאדת ברלין (1936) במחאה על מדיניותו של אדולף היטלר והתעמולה הנאצית נגד היהודים ובכך תמכה בצעדה ובמאבק של המאמנת שלה שרלוט אפשטיין.
בשנת 1937 זכתה ליפסון בפעם החמישית ברציפות באליפות ניו יורק בקפיצה למים ממקפצה של 3 מטר.
מנוף מים (קטרי קיטור)
מנוף מים לקטרי קיטור היה מתקן ששימש למילוי כמות גדולה של מים לדוד של קטר קיטור. קטרי קיטור צרכו כמויות גדולות של מים, לכן ברזי מים היו חלק חיוני בכל תחנת רכבת. מנופי מים היו ממוקמים בדרך כלל בקצה הרציף, כך שניתן היה למלא מים במהלך עצירה או המתנה בתחנה.
אספקת מים
באזורים הררים, ניתן היה לסכור נחלים ונהרות ולהזרים מים על ידי כוח הכבידה אל מנוף המים. באזורים שטוחים מים היו נאגרים במיכל ליד המנוף ומוזרמים אליו. מיכלי מים יכולים להיות בנפח מ- עד ליותר מ-. במקרים מסוימים השתמשו בבאר על מנת לספק את המים למיכל.
לפעמים, כאשר מים היו קשים, היה צורך לטפל בהם. כיוון שמים קשים גרמו להצטברות אבנית בחלק הפנימי של דוד הקטר. האבנית המצטברת על משטחי העברת חום יוצרת שכבת בידוד בין המתכת של תא שריפה ומי הדוד. זה גרם למתכת להתחממות יתר או לחלודה מוגברת, בלאי מוגבר ולבסוף לכשל.
מנופי מים בישראל
מנופי מים היו בשימוש רחב בארץ ישראל בתקופת קטרי קיטור. עם השלמת המעבר של רכבת ישראל לקטרי דיזל בשנת 1959 הופסק השימוש במנופי מים, והם, כמעט כולם, פורקו. היום בישראל נשארו מנופי מים בודדים והם נשמרים במסגרת שימור מורשת הרכבת.
רשימת מנופי מים שהשתמרו בישראל:
דיסקוגרפיה של אזיליה בנקס
הדיסקוגרפיה של הראפרית האמריקאית אזיליה בנקס כוללת אלבום אולפן, מיני אלבום, מיקסטייפ, שמונה סינגלים ותשעה עשר וידאו קליפים.
EIRP
EIRP (ראשי תיבות של: Equivalent Isotropically Radiated Power או Effective Isotropically Radiated Power) הוא מונח במערכות מבוססות תקשורת רדיו המתאר את העצמה אשר אנטנה איזוטרופית (אשר קורנת באופן אחיד בכל כיוון) תקרין בה כדי להפיק עצמה מרבית הנצפית בכיוון שבח האנטנה המרבי. EIRP יכול להתחשב בניחות לאורך מסלול השידור והחיבורים וכולל את שבח האנטנה.
בדרך כלל מבוטא EIRP במונחי דציבל מעל עצמת יחס, בדרך כלל של אנטנה איזוטרופית עם עצמת סיגנל זהה. הגודל EIRP מאפשר לערוך השוואה בין קורנים שונים ללא התחשבות בסוג, צורה או גודל. מתוך ה-EIRP ועם מידע אודות שבח האנטנה האמיתי, ניתן לחשב את:
כאשר ו  (עצמת פלט של משדר) הם ביחידות dBm. ניחות כבלים בדציבל ושבח האנטנה  ביחידות של dBi ביחס לאנטנה איזוטרופית (תאורטית). הדוגמה משתמשת ב dBm אך נפוץ גם השימוש ב dBW.
דציבלים נוחים לשימוש כדי להביע את היחס בין שני ערכים כמותיים. dBm משתמש ב 1mW לייחוס ו dBW משתמש ב 1W לייחוס.
וכן
שידור ב-50W זהה ל-17dBW או 47dBm.
ה EIRP משמש להערכת שטח השירות של משדר, וכן לתאם משדרים על אותה תדירות כדי שכיסוי המשדרים לא יחפוף זה את זה.
בשטחים בנויים, רגולציה עלולה להגביל את ה EIRP של משדר כדי למנוע חשיפה של אדם לעצמת שדה אלקטרומגנטי גבוהה, אולם ההגבלה בעיקר נובעת כדי למזער את ההפרעה לשירותים על תדרים דומים.
אקדמיית חיל האוויר של ארצות הברית
האקדמיה משלבת לימודים אקדמיים במשך ארבע שנים ואימונים צבאיים, בוגרי האקדמיה מקבלים תואר ראשון במדעים ומגויסים לחיל האוויר בדרגת סגן משנה. כל הלימודים הם על בסיס מלגה מלאה כנגד התחייבות לשירות פעיל ובמילואים בחיל האוויר.
אקדמיית חיל האוויר נוסדה באפריל 1954. ביולי 1955 הושבע המחזור הראשון שכלל 306 צוערים, תחילה באתר זמני בבסיס חיל האוויר לאורי בדנוור, ובאוגוסט 1958 עברו הלימודים לאתר הקבוע בסמוך לקולורדו ספרינגס. ביוני 1976 התקבלו לראשונה נשים ללימודים.